hu hu hu hu it hu hu hu hu hu hu hu hu en ru en hu en en hu hu hu hu hu en en hu ru en hu ja en hu es en hu es hu hu zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Kisvasúti Nap 2022 – Kecskeméti Kisvasút
Kecskeméti Kisvasúti Nap és Hajtányparádé 2022
Gyülekező, üzemvezetői oktatás a hajtányosok számára
Az esemény megnyitója, ezt követően hajtányos programok:
kézihajtányozás Bugac állomáson és környékén,
utazás motoros hajtányon, rövidebb távokon,
utazás menetrend szerinti hajtányjárattal
fotókiállítás a kisvasút múltjáról, beszélgetés a jövőbeli tervekről
Kiemelt vendégek érkezése, köszöntő beszédek
Bugac – Bugac felső – Bugac
Visszaérkezés Bugacra, a hajtányos programok folytatása
A rendezvény fő programjának zárása, az esti programokon már csak előzetes helyfoglalást követően lehet részt venni.
Hajtányos naplemente a bugaci pusztában
Éjszakai hajtányozás, vadles, hullócsillagnézés a bugaci pusztában
Kézihajtányozás A kézihajtányozást, valamint a motoros hajtányok rövidebb távokon való kipróbálását azon vendégeinknek ajánljuk, akik helyben szeretnének maradni. Ezen programok díjmentesek, azonban támogatói jegyek válthatók, elősegítve ezzel a kisvasút fejlesztését. Érkezési illetve jelentkezési sorrendben lehet részt venni rajtuk.
Menetrend szerinti hajtányjáratok Menetrend szerinti hajtányjáratainkat azon vendégeinknek ajánljuk, akik a környék nevezetességeit, a bugaci pusztát és pásztormúzeumot, valamint a Kurultáj rendezvényt hajtányon szeretnék megközelíteni, de kiváló lehetőség a kisvasúti napra való eljutás vagy hazajutás tekintetében is. Ezeken a járatokon előzetes internetes helyfoglalást követően lehet utazni, fizetni is előre kell. A maradék helyekre a helyszínen is lehet jegyet váltani. Helyjegyet weboldalunkon a menetrend oldalon tudnak váltani!
Tovább a helyjegy foglaláshoz
A Kurultáj miatt mindhárom napon erős gépjárműforgalomra, jelentős torlódásokra kell számítani Bugac közelében. Kérjük, aki teheti, ne gépjárművel, hanem kerékpárral vagy a Volánbusz járataival közelítse meg a helyszínt. Korlátozott számban lehetőség van hajtányjárattal is átjönni Bugacra.
Semmi esetre se hozzon senki 13-án utánfutóval hajtányt Bugacra! Kérjük a hajtányosokat, hogy Jakabszálláson, Szankon, vagy Jászszentlászló felől érkezve Bugac felsőn pakolják fel a járműveket a sínekre.
Parkolás: a Bugacpusztaháza – Bugac – Bugac felső háromszögben mindenhol tilos megállni. Az állomásokon a MÁV területén lehetőség lesz parkolni a kisvasúti napra érkezőknek. Kérjük vendégeinket, hogy a kijelölt helyekre parkoljanak, árnyékos parkolóhely sajnos nem biztosított. A Kurultáj rendezvény közelében önkormányzati fizetős parkolók állnak rendelkezésre.
Bugac állomáson péntektől vasárnapig fog állomásozni egy fagylaltot és üdítőket árusító autó.
Az állomás melletti részen bográcsban főzünk ebédet, ezzel a hajtányosokat szeretnénk megvendégelni. További élelem a falu kisboltjában és vendéglőiben vásárolható, illetve a Kurultáj helyszínén is rengeteg élelmiszert lehet venni.
Bugacon korlátlan mennyiségű csapvizet és limonádét biztosítunk a résztvevőknek.
Jegyár: zónánként 500 Ft, minden zónahatár átlépése díjköteles. Móricgát, Hittanya és Nagybugac egyetlen zónát alkot, a többi megálló mind külön zóna. Pl: Bugac – Bugac felső 500 Ft, Jakabszállás – Bugac: 1000 Ft, Bugac – Nagybugac szintén 1000 Ft. Egyszerre legfeljebb 4 db jegy vásárolható.
Csak teljes árú jegy váltható, azonban két 13 éven aluli gyermek egy jeggyel utazhat, amennyiben egymás mellet ülve csak egyetlen ülőhelyet foglalnak el. A szülő ölében utazó legfeljebb 6 éves gyermek díjmentesen utazhat. Poggyászként egyetlen kisebb hátizsák vagy táska szállítható, amely az utas ölében elfér.
Helyjegy foglalás Menetrend szerinti hajtány járatokon történő utazáshoz előzetes helyjegy váltása kötelező! Helyjegyet weboldalunk menetrend oldalán tudnak váltani, megadva az indulási és érkezési állomásokat, valamint utazás napjának 2022.08.13-at. Weboldalunkon bankkártyás illetve PayPal-es fizetési lehetőséget is találnak.
Tovább a helyjegy foglaláshoz
A hajtányokkal nyújtott szolgáltatás szabadidős tevékenység, célja a résztvevők kellemes időtöltése. A hajtányozókra a Kiskunsági Hajtánypálya üzemeltetési szabályzata és a vonatkozó dokumentumok érvényesek, amelyek a https://kecskemetikisvasut.hu/hajtanypalya/ oldalon érhetők el. A szabályokat be nem tartó utasoktól a hajtánypálya személyzete a részvételt érvényes helyfoglalás birtokában is megtagadhatja. A járművek nyitottak, rossz idő esetén is közlekednek, rendkívüli időjárás, pl. zivatar esetén menetrendjükben változás következhet be. Ezen okok, valamint bármely műszaki ok esetén bekövetkező késés és egyéb kellemetlenség miatt nem áll módunkban kártérítést nyújtani, a következményeket a részvevőnek kell viselnie. Kérjük a foglaláskor a fentiek figyelembe vételét.
Figyelem! Jakabszálláson a menetrend szerinti hajtány járatok Jakabszállás (Kisvasút köz) megállóhelyről indulnak, illetve oda is érkeznek, nem a Jakabszállási vasútállomásra. Jakabszállás (Kisvasút köz) megállóhely Jakabszállás vasúti átjáró autóbusz megállóhelytől 10 perc sétára helyezkedik el, a Béke utca és Tavasz utca között. A megállóhely megközelítése az alábbi térkép alapján lehetséges:
Feltételes megállóhelyek A menetrend szerinti hajtány járatok Bugacpuszta, Móricgát és Hittanya megállóhelyeken csak akkor állnak meg ha van le- vagy felszálló utas. Kérjük hogy ezen megállóhelyeken történő leszállási szándékukat felszálláskor jelezzék a hajtányjárat személyzetének, valamint ezen megállóhelyeken történő felszállásnál úgy helyezkedjenek el biztonságos távolságban a vasúti pálya mellett hogy a hajtányjárat vezetői idejében észrevegyék felszállási szándékukat.
Bármilyen további kérdés vagy probléma felmerülése esetén vegyék fel velünk a kapcsolatot az info@kecskemetikisvasut.hu címen!
A programváltoztatás jogát fenntartjuk!